ระเบียบการท่าเรือแห่งประเทศไทยระเบียบการท่าเรือแห่งประเทศไทยว่าด้วยวิธีปฏิบัติในการให้ข้อมูลข่าวสารของการท่าเรือแห่งประเทศไทยพ.ศ. ๒๕๕๓[๑] เพื่อให้การให้ข้อมูลข่าวสารของการท่าเรือแห่งประเทศไทยมีความถูกต้องรวดเร็ว ทันสมัยเหมาะสมกับสถานการณ์ปัจจุบัน และสอดคล้องกับมาตรา ๕๖ ของรัฐธรรมนูญแห่งราชอาณาจักรไทยพ.ศ. ๒๕๕๑ที่บัญญัติให้บุคคลย่อมมีสิทธิได้รับทราบและเข้าถึงข้อมูลข่าวสารสาธารณะในครอบครองหน่วยราชการหน่วยงานของรัฐ รัฐวิสาหกิจ หรือราชการส่วนท้องถิ่นเว้นแต่การเปิดเผยข้อมูลข่าวสารนั้นจะกระทบต่อความมั่นคงของรัฐความปลอดภัยของประชาชน หรือส่วนได้เสียอันพึงได้รับความคุ้มครองของบุคคลอื่นหรือเป็นข้อมูลส่วนบุคคล ทั้งนี้ ตามที่กฎหมายบัญญัติสอดคล้องกับพระราชบัญญัติข้อมูลข่าวสารของราชการพ.ศ. ๒๕๔๐ อาศัยอำนาจตามความในข้อ ๔ และข้อ ๑๓ ของระเบียบการท่าเรือแห่งประเทศไทยว่าด้วยการใช้ท่าเรือ บริการและความสะดวกต่าง ๆ พ.ศ. ๒๕๔๔ ซึ่งออกตามความในพระราชบัญญัติการท่าเรือแห่งประเทศไทยพ.ศ. ๒๔๙๔ จึงให้วางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบการท่าเรือแห่งประเทศไทยว่าด้วยวิธีปฏิบัติในการให้ข้อมูลข่าวสารการท่าเรือแห่งประเทศไทย พ.ศ. ๒๕๕๓ข้อ๒ ให้ใช้ระเบียบนี้ตั้งแต่วันที่ ๑๖กันยายน ๒๕๕๓ เป็นต้นไปข้อ๓ นับแต่วันใช้ระเบียบนี้ให้ยกเลิก๓.๑ระเบียบการท่าเรือแห่งประเทศไทยว่าด้วยวิธีปฏิบัติในการให้บริการข้อมูลข่าวสารของการท่าเรือแห่งประเทศไทย พ.ศ.๒๕๕๑๓.๒ระเบียบ คำสั่ง ประกาศ หรือหลักปฏิบัติอื่นใดที่ขัดหรือแย้งระเบียบนี้ข้อ๔ ให้นำบรรดากฎหมายอื่นที่เกี่ยวข้องกับระเบียบนี้มาบังคับใช้โดยอนุโลมข้อ๕ ในระเบียบนี้กทท. หมายความว่า การท่าเรือแห่งประเทศไทยผู้อำนวยการ หมายความว่าผู้อำนวยการการท่าเรือแห่งประเทศไทยกบข. หมายความว่ากองบริการการให้บริการและข้อมูลข่าวสารอกบข. หมายความว่าผู้อำนวยการกองบริการการให้บริการและข้อมูลข่าวสารข้อมูลข่าวสาร หมายความว่าข้อมูลข่าวสารของการท่าเรือแห่งประเทศไทยผู้ร้องขอ หมายความว่าผู้ใช้บริการหรือประชาชนทั่วไปหน่วยงานที่เกี่ยวข้อง หมายความว่า หน่วยงานต่าง ๆในสังกัดการท่าเรือแห่งประเทศไทยที่เกี่ยวข้องกับการร้องขอข้อมูลข่าวสารในแต่ละครั้งข้อ๖ ให้ผู้อำนวยการการท่าเรือแห่งประเทศไทยเป็นผู้รักษาการตามระเบียบนี้และมีอำนาจในการออกคำสั่ง ประกาศ หรือหลักปฏิบัติ รวมทั้งวินิจฉัยชี้ขาดกรณีที่มีปัญหาในการดำเนินการตามระเบียบนี้และให้ถือเป็นที่สุดหมวด ๑หน่วยงานรับผิดชอบ ข้อ๗ ให้ กบข.เป็นหน่วยงานกลางในการติดต่อประสานเกี่ยวกับการให้ข้อมูลข่าวสารโดยมีอำนาจและหน้าที่ดังนี้๗.๑รวบรวมข้อมูลข่าวสารที่ถูกต้อง ทันสมัย เหมาะสมกับสถานการณ์ปัจจุบันและเปิดเผยได้เพื่อให้ หรือให้ยืม หรือจำหน่าย รวมทั้งจัดทำบัญชีข้อมูลข่าวสารของ กทท.ที่ไม่เปิดเผยต่อประชาชน และต้องมีการปรับปรุงบัญชีดังกล่าวทุกปี๗.๒อำนวยความสะดวกและให้คำแนะนำแก่ผู้ร้องขอ๗.๓ข้อมูลข่าวสารใดที่ไม่สามารถเปิดเผยได้ ให้แจ้งผู้ร้องขอทราบพร้อมเหตุผล๗.๔ประสานงานกับหน่วยงานที่เกี่ยวข้อง เพื่ออำนวยความสะดวกในการให้ข้อมูลข่าวสาร๗.๕กำหนดหลักเกณฑ์วิธีปฏิบัติในการขอข้อมูลข่าวสารข้อ๘ หน่วยงานที่เกี่ยวข้องมีหน้าที่ดังนี้๘.๑ให้ความร่วมมือในการให้ข้อมูลข่าวสารกับ กบข.๘.๒ดำเนินการจัดส่งข้อมูลข่าวสารให้ กบข. ภายในระยะเวลาที่ กทท. กำหนดหมวด ๒ช่องทางการขอข้อมูลข่าวสาร ข้อ๙ ผู้ร้องขอสามารถขอข้อมูลข่าวสารได้ ๓ ช่องทางดังนี้๙.๑ทางโทรศัพท์ หมายเลข ๐ - ๒๒๖๙-๕๔๖๔, ๐ - ๒๒๖๙-๕๔๖๓ และ ๐ - ๒๒๖๙-๕๔๙๙หรือทางโทรศัพท์สายด่วน หมายเลข ๐ - ๒๒๖๙-๕๕๕๕ กด ๑ เปิดให้บริการตั้งแต่เวลา๐๘.๓๐ - ๑๖.๓๐ น. ของทุกวันทำงาน๙.๒ทางเอกสาร ได้แก่๙.๒.๑ทางไปรษณีย์ ส่งมาที่ผู้อำนวยการกองบริการการให้บริการและข้อมูลข่าวสารของการท่าเรือแห่งประเทศไทยเลขที่ ๔๔๔ ถนนท่าเรือ แขวงคลองเตย เขตคลองเตย กรุงเทพ ๑๐๑๑๐๙.๒.๒ทางโทรสาร หมายเลข ๐-๒๒๖๙-๕๔๖๖๙.๒.๓ทาง ตลอด ๒๔ ชั่วโมง ทั้งนี้พนักงาน กบข. จะเปิดวันละ ๒ ครั้ง เวลา ๐๙.๐๐ น. และ ๑๔.๐๐ น.(กรณีเป็นวันหยุดทำงานจะทำการเปิดในวันทำงานถัดไป)๙.๓ทางตัวบุคคล๙.๓.๑ผู้ร้องขอมาขอข้อมูลข่าวสารด้วยตนเองที่ กบข.๙.๓.๒ผู้ร้องขอฝากบุคคลอื่นมาขอข้อมูลข่าวสารที่ กบข.หมวด ๓การขอรับข้อมูลข่าวสาร ข้อ๑๐ เมื่อมีผู้ร้องขอมาติดต่อขอข้อมูลข่าวสารด้วยตนเองให้ผู้ร้องขอ หรือพนักงาน กบข. กรอกแบบให้บริการข้อมูลข่าวสารของ กทท. ตามแบบที่กทท. กำหนด และให้ผู้ร้องขอลงนามก่อนนำเสนอ อกบข. พิจารณาต่อไปอนึ่งนอกจากการติดต่อโดยตรงตามวรรคแรก ให้พนักงาน กบข.กรอกแบบให้บริการข้อมูลข่าวสารของ กทท. แล้วนำเสนอ อกบข. พิจารณาต่อไปข้อ๑๑ ให้ อกบข.พิจารณาว่าข้อมูลที่ร้องขอสามารถเปิดเผยได้หรือไม่โดยคำนึงถึงการปฏิบัติหน้าที่ตามกฎหมายของหน่วยงานของรัฐ ประโยชน์สาธารณะและประโยชน์ของเอกชนที่เกี่ยวข้อง และสมควรให้ หรือให้ยืม หรือจำหน่าย ทั้งนี้ ให้เป็นไปตามที่ กทท. กำหนดข้อ๑๒ ให้ กบข. ดำเนินการในการให้บริการข้อมูลข่าวสารดังนี้๑๒.๑ให้ข้อมูลข่าวสารที่เปิดเผยได้ตามที่กำหนดไว้ในพระราชบัญญัติข้อมูลข่าวสารของราชการพ.ศ. ๒๕๔๐ แก่ผู้ร้องขอ โดยให้ลงนามรับเอกสารในแบบให้บริการข้อมูลข่าวสารของ กทท.พร้อมกรอกแบบสำรวจความพึงพอใจผู้ใช้บริการ กบข. ตามแบบที่ กทท.กำหนดภายหลังการส่งมอบข้อมูลข่าวสารด้วย๑๒.๒ข้อมูลข่าวสารใดที่ กบข. ไม่สามารถใช้ดุลยพินิจว่าจะเปิดเผยได้หรือไม่ให้ส่งข้อมูลข่าวสารนั้นเสนอคณะกรรมการพิจารณาวินิจฉัยเกี่ยวกับข้อมูลข่าวสารของกทท. (กขท.) ที่ผู้อำนวยการเป็นผู้แต่งตั้งและคณะกรรมการดังกล่าวต้องพิจารณาให้แล้วเสร็จภายใน ๓๐วันทำการนับแต่วันที่ได้รับคำร้องเรียนในกรณีที่มีเหตุจำเป็นให้ขยายเวลาออกไปได้ แต่ต้องแสดงเหตุผลและเมื่อรวมเวลาทั้งหมดแล้วต้องไม่เกิน ๖๐วันทำการ ก่อนเสนอผู้อำนวยการ หรือผู้ได้รับมอบหมายพิจารณาสั่งการต่อไปข้อ๑๓ ในกรณีที่ผู้ร้องขอข้อมูลข่าวสารมีความประสงค์ให้กทท. รับรองสำเนาข้อมูลข่าวสาร ให้หน่วยงานที่เป็นเจ้าของเอกสาร หรือพนักงาน กบข.ตั้งแต่ระดับ ๑๐ ขึ้นไป เป็นผู้ลงนามรับรองสำเนาเอกสารและเรียกเก็บค่าธรรมเนียมจากผู้ร้องขอต่อไปข้อ๑๔ การเรียกเก็บค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของ กทท. ให้เป็นไปตามที่ กทท. กำหนดหมวด ๔ระยะเวลาการส่งมอบข้อมูลข่าวสาร ข้อ๑๕ เมื่อ กบข.ได้รับการร้องขอข้อมูลข่าวสารของ กทท. ให้ กบข. จัดข้อมูลข่าวสารที่มีอยู่ใน กบข.หรือประสานหน่วยงานที่เกี่ยวข้องเพื่อขอข้อมูลข่าวสารภายในระยะเวลาที่ กทท.กำหนดเพื่อมอบให้ผู้ร้องขอดังนี้๑๕.๑ข้อมูลข่าวสารของ กทท. ที่มีอยู่ใน กบข. ภายใน ๑๕ นาที๑๕.๒ข้อมูลข่าวสารของ กทท. ที่มีอยู่ในหน่วยงานอื่น ประกอบด้วย๑๕.๒.๑หน่วยงานที่เกี่ยวข้องภายใน กทท. ภายใน ๕ วันทำการ๑๕.๒.๒หน่วยงานที่เกี่ยวข้องภายนอก กทท. ภายใน ๑๐ วันทำการข้อ๑๖ เมื่อผู้ร้องขอได้รับข้อมูลข่าวสารของกทท. แล้ว ให้ผู้ร้องขอกรอกแบบสำรวจความพึงพอใจของผู้ใช้บริการ กบข. ตามแบบที่กทท. กำหนดเพื่อนำปัญหาและข้อเสนอแนะจากผู้ใช้บริการมาแก้ไขปรับปรุงการให้บริการของ กบข.ต่อไปประกาศ ณ วันที่ ๒๓สิงหาคม พ.ศ. ๒๕๕๓เฉลิมชัย มีคุณเอี่ยมผู้อำนวยการการท่าเรือแห่งประเทศไทยปริยานุช/ผู้จัดทำ๑ ธันวาคม ๒๕๕๓ณัฐวดี/ตรวจ๑ ธันวาคม ๒๕๕๓[๑] ราชกิจจานุเบกษาเล่ม ๑๒๗/ตอนพิเศษ ๑๓๕ ง/หน้า ๘/๒๔ พฤศจิกายน ๒๕๕๓